ddrg/super_eurlex huggingface dataset:
(5)

be to, Reglamento (ES) Nr. 142/2011 XV priedo 3 skyriaus F dalyje ir 8 skyriuje atitinkamai nustatyti šalutinių gyvūninių produktų, naudojamų gyvūnų augintinių ėdalui gaminti, ir šalutinių gyvūninių produktų, skirtų naudoti už pašarų grandinės ribų arba prekybos pavyzdžiams, importui į Sąjungą arba vežimui per ją tranzitu skirti veterinarijos sertifikatų pavyzdžiai. Šiuose veterinarijos sertifikatų pavyzdžiuose, be kita ko, nustatytas reikalavimas, kad gyvūnai, iš kurių gauti šalutiniai gyvūniniai produktai, prieš skerdžiant turi būti 40 dienų laikomi viename ūkyje. Gyvūnų sveikatos požiūriu toks 40 dienų laikotarpis prieš skerdimą užtikrina neperdirbtų šalutinių gyvūninių produktų saugą juos importuojant į Sąjungą. Snukio ir nagų liga neužkrėsta teritorija, kurioje nevykdoma vakcinacija, yra palankiausia gyvūnų sveikatos būklė pagal Pasaulinės gyvūnų sveikatos organizacijos (OIE) standartus, o iš trečiųjų šalių, kuriose gyvūnų sveikatos būklė tokia, leidžiama importuoti į Sąjungą ir vežti per ją tranzitu šviežios mėsos siuntas be tokio 40 dienų laikymo laikotarpio, jei jos atitinka visus kitus gyvūnų sveikatos reikalavimus. Kai kurios trečiosios šalys, kurios yra neužkrėstos snukio ir nagų liga ir kuriose nevykdoma vakcinacija, paprašė Komisijos leisti importuoti į Sąjungą neperdirbtus šalutinius gyvūninius produktus nenustatant 40 dienų laikymo prieš skerdimą laikotarpio. Importuojamiems šalutiniams gyvūniniams produktams taikomi gyvūnų sveikatos reikalavimai turėtų būti suderinti su gyvūnų sveikatos reikalavimais, taikomais įvežant į Sąjungą šviežią mėsą, nustatytais Komisijos įgyvendinimo reglamente (ES) 2021/404;
(2)

formulė ir metodas, kuriuos ECB pagal Tarybos reglamento (EB) Nr. 2531/98 (3) 7 straipsnio 1 dalį taiko apskaičiuodamas sankcijas už reikalavimo laikyti visas ar dalį reikalaujamų privalomųjų atsargų nevykdymą, yra nurodyti Europos Centrinio Banko pranešime dėl sankcijų, taikomų pažeidus pareigą laikyti privalomąsias atsargas (angl. Notice of the European Central Bank on the imposition of sanctions for breaches of the obligation to hold minimum reserves) (4). Siekiant teisinio tikrumo ir tam, kad būtų užkirstas kelias sankcijų taikymo įvairiose ECB kompetencijos srityse teisinės sistemos tolesnei fragmentacijai, būtų tikslinga šį pranešimą panaikinti ir atitinkamą jo turinį perkelti į Europos Centrinio Banko sprendimą (ES) 2021/1815 (ECB/2021/45) (5), taip pat atitinkamai iš dalies pakeisti Europos Centrinio Banko reglamente (EB) Nr. 2157/1999 (ECB/1999/4) (6) esančias nuorodas;
(3)

be to, vykdant oficialią kontrolę ir kitą oficialią veiklą, patenkančią į Europos Parlamento ir Tarybos reglamento (ES) 2017/625 (5) taikymo sritį, Komisijos įgyvendinimo reglamentu (ES) 2020/466 (6) valstybėms narėms leidžiama taikyti laikinąsias priemones, padedančias išvengti didelės rizikos kompetentingų institucijų darbuotojų sveikatai, atsižvelgiant į sunkumus vykdyti minėtą kontrolę bei veiklą ir tiek, kiek tai būtina susijusiems dideliems valstybių narių kontrolės sistemų sutrikimams valdyti. To reglamento taikymo laikotarpis Komisijos įgyvendinimo reglamentu (ES) 2021/83 (7) pratęstas iki 2021 m. liepos 1 d. Todėl Komisijos įgyvendinimo reglamentu (ES) 2021/772 (8) Įgyvendinimo reglamento (ES) 2020/977 taikymo laikotarpis pratęstas iki 2021 m. liepos 1 d.;
(10)

Reglamento (EB) Nr. 999/2001 IX priedo C skyriaus B skirsnio g ir h punktuose nustatyti konkretūs reikalavimai atitinka to skyriaus D skirsnio 1 dalies a punkte ir c punkto ii papunktyje nustatytus reikalavimus dėl tiesioginio importo į Sąjungą iš šalies ar regiono, kuriame GSE rizika nenustatyta. Tačiau šie konkretūs reikalavimai šiuo metu nėra nustatyti Reglamento (EB) Nr. 999/2001 IX priedo C skyriaus C skirsnyje, kuriame nustatyti importo iš šalies ar regiono, kuriuose GSE rizika kontroliuojama, reikalavimai. Todėl dėl šio netyčinio praleidimo šiuo metu leidžiama importuoti į Sąjungą iš šalies ar regiono, kuriame GSE rizika kontroliuojama, produktus, gautus iš gyvūnų, kilusių iš šalies ar regiono, kuriuose GSE rizika nenustatyta, ir neatitinkančius šių konkrečių reikalavimų. Todėl Reglamento (EB) Nr. 999/2001 IX priedo C skyriaus B skirsnio g ir h punktuose nustatyti konkretūs reikalavimai turėtų būti įtraukti į to priedo C skyriaus C skirsnį;
6.

įterpiamas šis straipsnis: „7b straipsnis ECRIS-TCN naudojimas ETIAS patikrinimams atlikti 1. Siekdamas atlikti Reglamentu (ES) 2018/1240 pavestas užduotis, ETIAS centrinis padalinys turi teisę susipažinti su ECRIS-TCN duomenimis ir jų ieškoti. Tačiau, laikantis to reglamento 11 straipsnio 8 dalies, ETIAS centrinis padalinys turi prieigą tik prie tų duomenų įrašų, prie kurių pagal šio reglamento 5 straipsnio 1 dalies c punktą buvo pridėta žyma. Pirmoje pastraipoje nurodytus duomenis tik patikrinimo tikslais naudoja: a) ETIAS centrinis padalinys pagal Reglamento (ES) 2018/1240 22 straipsnį arba b) ETIAS nacionaliniai padaliniai pagal Reglamento(ES) 2018/1240 25a straipsnio 2 dalį, kad atliktų paiešką nacionaliniuose nuosprendžių registruose; paieška nacionaliniuose nuosprendžių registruose vykdoma prieš atliekant vertinimus ir priimant sprendimus, nurodytus to reglamento 26 straipsnyje, ir, jei taikytina, prieš atliekant vertinimus ir pateikiant nuomones pagal to reglamento 28 straipsnį. 2. Bendra TDS sujungiama su EPP, kad būtų galima atlikti automatizuotus patikrinimus pagal Reglamento (ES) 2018/1240 20 straipsnį, 24 straipsnio 6 dalies c punkto ii papunktį ir 54 straipsnio 1 dalies b punktą. 3. Nedarant poveikio Reglamento (ES) 2018/1240 24 straipsniui, pagal to reglamento 20 straipsnį, 24 straipsnio 6 dalies c punkto ii papunktį ir 54 straipsnio 1 dalies b punktą atliekami automatizuoti patikrinimai sudaro sąlygas atlikti to reglamento 22 ir 26 straipsniuose numatytus vėlesnius patikrinimus. Kad būtų galima atlikti Reglamento (ES) 2018/1240 20 straipsnio 2 dalies n punkte nurodytus patikrinimus, ETIAS centrinė sistema naudojasi EPP, kad pagal Reglamento (ES) 2018/1240 11 straipsnio 8 dalį duomenis ETIAS palygintų su ECRIS-TCN duomenimis, prie kurių pagal šio reglamento 5 straipsnio 1 dalies c punktą buvo pridėta žyma, naudojantis duomenimis, įtrauktais į šio reglamento II priede pateiktą atitikimo lentelę.“;
(9)

ta procedūra tampa dar sudėtingesnė, kai daugiacentriai klinikiniai tyrimai atliekami keliose valstybėse narėse, nes klinikinių tyrimų rėmėjams tuo pačiu metu reikia pateikti kelioms skirtingų valstybių narių kompetentingoms institucijoms atitinkamus prašymus suteikti leidimą. Be to, rizikos aplinkai vertinimo ir kompetentingų institucijų rašytinio sutikimo dėl GMO apgalvoto išleidimo į aplinką pagal Direktyvą 2001/18/EB nacionaliniai reikalavimai ir procedūros valstybėse narėse labai skiriasi. Nors kai kuriose valstybėse narėse vienas prašymas suteikti leidimą, susijusį su klinikinio tyrimo atlikimu ir GMO aspektais, gali būti pateiktas vienai kompetentingai institucijai, kitose valstybėse narėse lygiagretūs prašymai turi būti pateikiami skirtingoms kompetentingoms institucijoms. Be to, kai kurios valstybės narės taiko Direktyvą 2001/18/EB, kitos – Direktyvą 2009/41/EB, o dar kitos priklausomai nuo konkrečių klinikinio tyrimo aplinkybių taiko arba Direktyvą 2001/18/EB, arba Direktyvą 2009/41/EB, todėl neįmanoma a priori nustatyti nacionalinės procedūros, kurios reikia laikytis. Kitos valstybės narės abi direktyvas taiko tuo pačiu metu skirtingiems veiksmams, susijusiems su tuo pačiu klinikiniu tyrimu. Pastangos supaprastinti procesą neformaliai koordinuojant valstybių narių kompetentingų institucijų veiklą nebuvo sėkmingos. Be to, skiriasi techninių dokumentų turiniui keliami nacionaliniai reikalavimai;
(2)

2018 m. gruodžio 4 d. raštu Prancūzijos institucijos pranešė Komisijai, kad, remdamosi Reglamento (ES) Nr. 1151/2012 15 straipsnio 4 dalimi, Prancūzijoje įsisteigusiems ir to straipsnio sąlygas atitinkantiems veiklos vykdytojams 2018 m. lapkričio 7 d. nutarimu dėl saugomos kilmės vietos nuorodos „Chabichou du Poitou“ specifikacijos pakeitimo, paskelbtu 2018 m. lapkričio 14 d. Prancūzijos Respublikos oficialiajame leidinyje (4), suteikė ribotos trukmės (nuo 2 iki 5 metų) pereinamuosius laikotarpius. 2020 m. sausio 28 d. raštu tos pačios institucijos pateikė 2020 m. sausio 10 d. Prancūzijos Respublikos oficialiajame leidinyje (5) paskelbto naujo 2019 m. gruodžio 24 d. nutarimo, kuriuo iš dalies keičiamas 2018 m. lapkričio 7 d. nutarimas, tekstą ir veiklos vykdytojų, kuriems taikomas šis pereinamasis laikotarpis, pavadinimus. Veiklos vykdytojų sąrašas pridedamas prie specifikacijos. Per nacionalinę prieštaravimo procedūrą šie veiklos vykdytojai, kurie teisėtai prekiavo „Chabichou du Poitou“ nepertraukiamai bent penkerius metus iki paraiškos pateikimo dienos, pareiškė prieštaravimų. Du veiklos vykdytojai prieštaravo šiai dalies „Gamybos būdas“ nuostatai: „Draudžiama iš anksto nuvarvinti varškę.“ Du veiklos vykdytojai prieštaravo šiai dalies „Gamybos būdas“ nuostatai: „Chabichou du Poitou“ yra tik iš žalio [nenugriebto] [ožkų] pieno gaminamas sūris“ ir dalies „Gamybos būdas“ nuostatai: „Naudojamas žalias ožkų pienas.“ Šimtas veiklos vykdytojų prieštaravo šiai dalies „Gamybos būdas“ nuostatai: „Ne mažiau kaip 75 proc. ožkų bandos metinio raciono yra iš geografinės vietovės, tai sudaro 825 kg sausosios medžiagos vienai ožkai per metus.“. Aštuoniolika veiklos vykdytojų prieštaravo šiai dalies „Gamybos būdas“ nuostatai: „Racioną sudaro ne mažiau kaip 55 proc. pašarinių augalų, t. y. 605 kg sausosios medžiagos vienai ožkai per metus.“. Aštuoniasdešimt šeši veiklos vykdytojai prieštaravo šioms dalies „Gamybos būdas“ nuostatoms: „Papildomą racioną sudaro ne mažiau kaip 150 kg arba 30 % grūdų ir (arba) aliejinių augalų sėklų ir (arba) baltyminių augalų iš geografinės vietovės.“, „vienos ožkos pašarus per metus sudaro ne mažiau kaip 200 kg sausosios medžiagos, gautos geografinėje vietovėje liucernos ar ankštinių augalų forma.“ ir „visi pašariniai augalai gaunami geografinėje vietovėje.“;
(3)

Komisija išnagrinėjo Vokietijos pateiktą prieštaravimo pareiškimą ir nustatė, kad jis yra priimtinas. Žodis „Mozzarella“, kuris yra pavadinimo „Mozzarella di Gioia del Colle“ dalis, yra tapatus Vokietijoje vartojamam sūrių rūšies, kuri Vokietijoje gaminama ir parduodama komerciniais tikslais, pavadinimui. Prieštaravimo pareiškime teigiama, kad pavadinimas „Mozzarella di Gioia del Colle“ negali būti įregistruotas kaip saugoma kilmės vietos nuoroda pagal Reglamentą (ES) Nr. 1151/2012, nes jis neatitinka to reglamento reikalavimų, o pavadinimas „Mozzarella“ yra laikomas bendriniu, todėl negali būti įregistruotas. Prieštaraujanti šalis teigia, kad „Mozzarella di Gioia del Colle“ registracijos paraiška neatitinka Reglamento (ES) Nr. 1151/2012 5 straipsnyje ir 7 straipsnio 1 dalyje nustatytos sąlygos, nes nei sūrio kokybė, nei savybės iš esmės ar išimtinai nepriklauso nuo tam tikros geografinės aplinkos su jai būdingais gamtiniais ir žmogiškaisiais veiksniais. Prieštaraujanti šalis taip pat teigia, kad, įregistravus siūlomą pavadinimą „Mozzarella di Gioia del Colle“ kiltų pavojus tapataus pavadinimo „Mozzarella“ gyvavimui, ir produktų, kurie teisėtai buvo Vokietijos rinkoje ne mažiau kaip penkerius metus iki paraiškos įregistruoti pavadinimą „Mozzarella di Gioia del Colle“ paskelbimo dienos, gyvavimui. Be to, prieštaraujanti šalis teigia, kad ši registracijos paraiška prieštarauja pavadinimo „Mozzarella“ kaip garantuoto tradicinio gaminio be išimtinės pavadinimo naudojimo teisės (Reglamentas (EB) Nr. 2527/98) įregistravimui;
(3)

šiltnamio efektą sukeliančių dujų apskaitos gairės turėtų būti nustatytos atsižvelgiant į tarptautinius pokyčius. Be 2006 m. IPCC gairių dėl nacionalinės šiltnamio efektą sukeliančių dujų apskaitos, valstybės narės ir Komisija turėtų atsižvelgti į Paryžiaus susitarimo 13 straipsnyje nurodytos veiksmų ir paramos skaidrumo sistemos sąlygas, procedūras ir gaires, išdėstytas UNFCCC šalių konferencijos, laikomos Paryžiaus susitarimo šalių susitikimu, sprendimo 18/CMA.1 (toliau – Sprendimas 18/CMA.1) priede. Be to, valstybės narės raginamos naudotis 2006 m. IPCC gairių dėl nacionalinės šiltnamio efektą sukeliančių dujų apskaitos šlapynėms skirtu 2013 m. priedu (2013 Supplement to the 2006 IPCC Guidelines for National Greenhouse Gas Inventories: Wetlands);
(7)

nors neseniai tam tikros priemonės ir kai kurie judėjimo apribojimai sušvelninti, be kita ko, atnaujinta restoranų ir apgyvendinimo ir maitinimo įstaigų veikla, nesitikima, kad padėtis normalizuosis per kitus 6 mėnesius. Restoranai ir kitos apgyvendinimo ir maitinimo įstaigos turės laikytis saugaus atstumo reikalavimų, pagal kuriuos ribojamas klientų skaičius. Be to, daugelyje valstybių narių išlieka tam tikrų apribojimų, susijusių su socialinių susibūrimų dydžiu, įskaitant privačius renginius (pavyzdžiui, vestuves), kuriuose tradiciškai vartojamas vynas;
Piriproksifenas 2-((1-(4-fenoksifenoksi)propan-2-il)oksi)piridinas CIPAC Nr. 715. CAS Nr. 95737-68-1. EB Nr. (EINECS arba ELINCS): 429-800-1

4-fenoksifenil (RS)-2(2-piridiloksi)propilo eteris

≥ 970 g/kg Nuo 2021 m. rugpjūčio 1 d. Didžiausias priemaišų kiekis: toluenas 5 g/kg

2020 m. rugpjūčio 1 d.

2035 m. liepos 31 d.
(1)

dėl dabartinės COVID-19 pandemijos ir valstybėse narėse nustatytų didelių judėjimo apribojimų smarkiai sumažėjo tam tikrų pieno ir pieno gaminių sektoriaus gaminių, ypač sūrių, paklausa. Ligos plitimas ir taikomos priemonės riboja darbo jėgos pasiūlą, o tai visų pirma neigiamai veikia pieno gamybos, surinkimo ir perdirbimo etapus. Be to, privalomas parduotuvių, lauko prekyviečių, restoranų ir kitų apgyvendinimo ir maitinimo įstaigų uždarymas sustabdė apgyvendinimo ir maitinimo paslaugų sektoriaus veiklą, todėl labai pakito pieno ir pieno gaminių paklausos modeliai. Apgyvendinimo ir maitinimo paslaugų sektoriui tenka apie 15 % visos sūrio paklausos Sąjungoje. Be to, pirkėjai Sąjungoje ir pasaulio rinkoje nutraukia sutartis ir atideda naujų sutarčių sudarymą tikėdamiesi tolesnio kainų kritimo. Į trečiąsias šalis eksportuojama 8 % viso Sąjungoje pagaminamo sūrio kiekio;
1)

Išbraukiami šie III priedo įrašai: „36. FACTORY OF MANUFACTURING SPARE PARTS FOR AGRICULTURAL MACHINERY. Adresas: Karh - Otaefia, near Steel Bridge, Baghdad, Iraq.“ „94. NATIONAL ENTERPRISE FOR EQUIPMENT MARKETING AND MAINTENANCE. Adresas: P.O. Box 12014, Al-Daura, Bayaa, Baghdad, Iraq.“ „108. SARCHINAR STATE CEMENT ENTERPRISE. Adresas: P.O. Box 1, Sarchina, Sulaimaniya, Iraq.“ „118. STATE COMPANY FOR MACHINERY (alias GENERAL ESTABLISHMENT FOR MACHINERY AND IMPLEMENT REPAIR). Adresai: (a) Sara Camp, P.O. Box 2218, Baghdad, Iraq; (b) P.O. Box 12050, Al-Doura, Baghdad, Iraq.“ „133. STATE ENTERPRISE FOR DRINKS AND MINERAL WATER (alias STATE ENTERPRISE FOR SOFT & ALCOHOLIC DRINKS). Adresai: (a) P.O. Box 5689, Sara Khatoon Camp, Baghdad, Iraq; (b) P.O. Box 2108, Al-Za'afaraniya, Baghdad, Iraq.“ „152. STATE ENTERPRISE FOR TEXTILE AND SPINNING PRODUCTS IMPORTING AND DISTRIBUTION (alias STATE ORGANIZATION FOR TEXTILE INDUSTRIES). Adresai: (a) Al Zawria Building, Al Hindiya, P.O. Box 5856, Baghdad, Iraq; (b) P.O. Box 5817, Al-Nidhal St., Baghdad, Iraq.“ „176. STATE ORGANIZATION FOR CHEMICAL INDUSTRIES. Adresas: Jumhiriya St., Khullani Square, P.O. Box 5424, Baghdad, Iraq.“ „179. STATE ORGANIZATION FOR ENGINEERING INDUSTRIES. Adresai: (a) Ministry of Industry Building, Al Nidal St., P.O. Box 5614, Baghdad, Iraq; (b) P.O. Box 3093, Tayaran Square, Baghdad, Iraq.“ „188. STATE ORGANIZATION FOR TECHNICAL INDUSTRIES. Adresas: Khullani St., Baghdad, Iraq.“ „192. STATE STEEL PIPES COMPANY. Adresas: P.O. Box 352, Um Qasr, Basrah, Iraq.“ „200. SULAIMANIYAH SUGAR STATE COMPANY (alias SULAIMANIYA SUGAR STATE ENTERPRISE). Adresas: P.O. Box 5, Sulaimaniyah, Iraq.“
1)

5 dalis iš dalies keičiama taip: a) antra pastraipa pakeičiama taip: „Jei NRE kategorijos pakategorių varikliams, kuriems III priede nustatyta V etapo variklių pateikimo rinkai data yra 2020 m. sausio 1 d., yra 2020 m. sausio 1 d., valstybės narės leidžia pratęsti pirminės įrangos gamintojams, kurie per metus iš viso pagamina mažiau nei 100 ne keliais judančių mechanizmų su vidaus degimo varikliais vienetų, taikomą pereinamąjį laikotarpį ir pirmoje pastraipoje nurodytą 18 mėnesių laikotarpį dar 12 mėnesių. Atliekant tos visos metinės gamybos skaičiavimus, visi to paties fizinio arba juridinio asmens valdomi PĮG laikomi vienu PĮG.“; b) trečia pastraipa pakeičiama taip: „Mobiliuosiuose kranuose naudojamiems NRE kategorijos pakategorių varikliams, kuriems III priede nustatyta V etapo variklių pateikimo rinkai data yra 2020 m. sausio 1 d., taikomas pereinamasis laikotarpis ir pirmoje pastraipoje nurodytas 18 mėnesių laikotarpis pratęsiami 12 mėnesių.“; c) papildoma šia pastraipa: „Jei visų pakategorių V etapo variklių, išskyrus nurodytuosius ketvirtoje pastraipoje, pateikimo rinkai data, nustatyta III priede, yra 2019 m. sausio 1 d., pereinamasis laikotarpis ir pirmoje pastraipoje nurodytas 18 mėnesių laikotarpis pratęsiami 12 mėnesių.“;
e)

nurodytieji augalai buvo auginami kenkėjais neužkrėstoje gamybos vietoje, kurią nurodytojo organizmo atžvilgiu pagal FAO ISPM Nr. 10 nustatė kilmės valstybės narės kompetentinga institucija. Toje vietoje nurodytieji augalai tinkamiausiu infekcijos požymiams nustatyti per visą paskutinį vegetacijos ciklą prieš vežimą laiku buvo du kartus oficialiai patikrinti, paimti mėginiai bei atlikti tyrimai ir nustatyta, kad jie neužkrėsti nurodytuoju kenkėju. Tą gamybos vietą supa ne mažiau kaip 500 metrų spindulio zona (toliau – supančioji zona), kuri atitinka vieną iš toliau nurodytų sąlygų: i) toje supančiojoje zonoje tinkamiausiu infekcijos požymiams nustatyti per paskutinį visą vegetacijos ciklą prieš vežimą laiku buvo du kartus atlikti oficialūs patikrinimai, paimti mėginiai ir atlikti tyrimai. Atlikus oficialų patikrinimą, paėmus mėginius ir atlikus tyrimus nurodytojo kenkėjo nenustatyta; ii) visi nurodytieji augalai supančiojoje zonoje buvo nedelsiant sunaikinti; iii) kiekvienas nurodytasis augalas supančiojoje zonoje reguliariai tirtas tinkamiausiu infekcijos požymiams nustatyti laiku ir nustatyta, kad jis neužkrėstas nurodytuoju kenkėju. Supančiąją zoną supa tolesnioji ne mažiau kaip 4 000 metrų pločio zona, kuri atitinka vieną iš toliau nurodytų sąlygų: i) tolesniojoje zonoje tinkamiausiu infekcijos požymiams nustatyti per paskutinį visą vegetacijos ciklą prieš vežimą laiku du kartus atlikus oficialius patikrinimus, paėmus mėginius bei atlikus tyrimus ir nustačius, kad nurodytieji augalai užkrėsti nurodytuoju kenkėju, visais atvejais buvo imtasi likvidavimo priemonių. Šios priemonės – neatidėliotinas užkrėstų nurodytųjų augalų sunaikinimas; ii) visi nurodytieji augalai tolesniojoje zonoje buvo sunaikinti; iii) visi nurodytieji augalai tolesniojoje zonoje buvo ištirti pagal imties planą, pagal kurį 99 % patikimumu galima patvirtinti, kad nurodytuosiuose augaluose nurodytojo kenkėjo yra mažiau nei 0,1 %
(9)

dėl COVID-19 pandemijos metu paaiškėjusių faktų tapo akivaizdu, kad galimybė apskaičiuojant įstaigos bendrą pozicijų matą laikinai neįtraukti tam tikrų centrinių bankų pozicijų, kaip nustatyta Reglamento (ES) Nr. 575/2013 su pakeitimais, padarytais Reglamentu (ES) 2019/876, 429a straipsnyje, per krizę gali būti labai svarbi. Tačiau teisė savo nuožiūra neįtraukti tokių pozicijų pradedama taikyti tik 2021 m. birželio 28 d. Todėl iki tos dienos kompetentingoms institucijoms nebūtų galima pasinaudoti ta priemone reaguojant į centrinių bankų pozicijų didėjimą, kuris, tikėtina, gali atsirasti dėl pinigų politikos priemonių, taikomų siekiant sušvelninti ekonominį COVID-19 pandemijos poveikį. Be to, atrodo, jog tos priemonės veiksmingumą mažina dėl poveikio kompensavimo mechanizmo, susijusio su tokiu laikinu neįtraukimu, sumažėjęs lankstumas, o dėl to būtų suvaržytos įstaigų galimybės krizės atveju padidinti centrinių bankų pozicijas. Galiausiai dėl to įstaiga galėtų būti priversta sumažinti savo skolinimo namų ūkiams ir įmonėms lygį. Todėl, siekiant išvengti visų su poveikio kompensavimo mechanizmu susijusių nepageidaujamų pasekmių ir užtikrinti to neįtraukimo veiksmingumą atsižvelgiant į galimus būsimus sukrėtimus ir krizes, poveikio kompensavimo mechanizmas turėtų būti pakeistas. Be to, siekiant užtikrinti tą teisę veikti savo nuožiūra dabartinės COVID-19 pandemijos metu, galimybė laikinai neįtraukti tam tikrų centrinių bankų pozicijų turėtų būti numatyta dar prieš tai, kai 2021 m. birželio 28 d. bus pradėtas taikyti Reglamento (ES) Nr. 575/2013 92 straipsnio 1 dalies d punkte nustatytas sverto koeficiento reikalavimas. Kol bus pradėtos taikyti iš dalies pakeistos nuostatos dėl sverto koeficiento apskaičiavimo, nustatytos Reglamentu (ES) 2019/876, 429a straipsnis turėtų būti taikomas tokia formuluote, kokia buvo nustatyta Komisijos deleguotuoju reglamentu (ES) 2015/62 (11);
(5)

tabako gaminiams apibūdinti vartojamas angliškas žodis „snuff“ reiškia pulverizuoto tabako preparatą, skirtą įkvėpti per šnerves, kramtyti arba dėti ant dantenų. Todėl KN redakcijoje anglų kalba ir redakcijose kai kuriomis kitomis kalbomis kilo painiava dėl to, ar terminas „snuff“ turėtų apimti tik gaminius, kuriuos galima įkvėpti per nosį, ar ir pulverizuoto tabako preparatus, kuriuos galima dėti ant dantenų;
(2)

EUROCAE dokumentas ED-120 „SAFEty and Performance Requirements Standard for Air Traffic Data Link Services in Continental Airspace“ („Standartiniai saugos ir veikimo charakteristikų reikalavimai oro eismo duomenų ryšio paslaugoms žemyninėje oro erdvėje“) neseniai buvo patikslintas: pašalintos visos nuorodos į žemynkryptį pranešimą (Downlink Message, DM) 89 „MONITORING [unit name] [frequency]“, būtiną duomenų ryšio operacijoms vykdyti. Dabar į Reglamentą (EB) Nr. 29/2009 įtraukta nuoroda į ED-120 dokumentą nebėra tinkama norint atsižvelgti į standartų ir veiklos principų pokyčius ir remti sertifikuotų orlaivių, turinčių daugiau oro eismo valdymo funkcijų, duomenų ryšio veikimą;
(2)

priėmus Reglamentą (ES) 2017/542, diskusijų su nacionalinėmis valdžios institucijomis ir kitais suinteresuotaisiais subjektais metu pateikta keletas redakcinių pasiūlymų siekiant palengvinti tuo reglamentu nustatytų naujųjų taisyklių įgyvendinimą ir patikslinti jų reikšmę. Todėl tuo reglamentu nustatytos naujosios taisyklės turėtų būti iš dalies pakeistos siekiant jas sklandžiau išaiškinti, pagerinti vidinį nuoseklumą ir sušvelninti tam tikras nenumatytas pasekmes, paaiškėjusias tik po to reglamento priėmimo; Visų pirma, kadangi unikalų mišinio identifikatorių (UFI) gali tekti dažnai atnaujinti, naujosiomis taisyklėmis turėtų būti numatyta, kad UFI turi būti nurodomas arba pavojingo mišinio etiketėje, arba ant jo pakuotės greta etiketės. Jau ir Reglamento (EB) Nr. 1272/2008 31 straipsnio 5 dalyje buvo numatyta galimybė visus etiketės elementus pateikti ant pakuotės, o ne etiketėje. Be to, Reglamento (EB) Nr. 1272/2008 29 straipsnio 3 dalyje reglamentuojama situacija, kai mišinys tiekiamas be pakuotės;
„PRIEDAS

Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiuo įrašu:

„Amir Muhammad Sa’id Abdal-Rahman al-Mawla“ (originalo kalba: أمیر محمد سعید عبد الرحمن المولى) (patikimi alias a) Abu Ibrahim al-Hashimi al-Qurashi, b) Hajji Abdallah, c) Abu ‘Umar al-Turkmani, d) Abdullah Qardash, e) Abu ‘Abdullah Qardash, f) al-Hajj Abdullah Qardash, g) Hajji Abdullah Al-Afari, h) `Abdul Amir Muhammad Sa'id Salbi, i) Muhammad Sa'id `Abd-al-Rahman al-Mawla, j) Amir Muhammad Sa’id ‘Abd-al-Rahman Muhammad al-Mula; taip pat žinomas kaip alias a) Al-Ustadh, b) Ustadh Ahmad). Gimimo datos: a) 1976 10 5, b) 1976 10 1. Gimimo vietos: a) Tall’Afar, Irakas, b) Mosulas, Irakas. Pilietybė: Irako. Kita informacija: Irako ir Levanto islamo valstybės, Irake įtrauktos į sąrašą kaip Al-Qaida, lyderis. Įtraukimo į sąrašą pagal 7d straipsnio 2 dalies i punktą data: 2020 5 21.“